Együttműködési megállapodás,
amely létrejött egyrészről a
XXXXXXXX

	Cím
	

	Cégjegyzékszám
	

	Székhely
	

	Bankszámlaszám
	

	Képviseli
	


mint reklámozó (továbbiakban: Reklámozó), másrészről a

XXXXXXXX

	Cím
	

	Cégjegyzékszám
	

	Székhely
	

	Bankszámlaszám
	

	Képviseli
	


továbbiakban, mint pályázati nyertes, együttesen felek - között a jelen szerződésben foglalt feltételek szerint:
1. Előzmények

A Build-Communication Kft. (mint a pályázat kiírója, továbbiakban Pályázati kiíró) 2015. évre meghirdette Várépítő Pályázatát (továbbiakban Pályázat), amelyben pontosan ismertette a pályázaton való részvétel feltételeit. 

A Pályázat kiíásában együttműködött a Bachl Kft., Baumit Kft., a Bartal és Rabb Kft., a Bramac Kft.,  a Creaton Hungary Kft., a Henkel Kft., a Hörmann Kft., a Murexin Kft., a PREFA Kft., a Tondach Zrt.,  és a Weishaupt Hőtechnikai Kft., mint a termékek együttműködő felajánlói, továbbiakban mint reklámozók.

2. Szerődés tárgya

Felek rögzítik, hogy a Pályázat keretében jelen szerződés időtartamára kölcsönös együttműködést vállalnak, amelynek feltételeit a reklámozó a pályázati nyertessel jelen együttműködési szerződés keretei között rögzíti. A szerződés keretei között, a Pályázat zsürijének döntése alapján a reklámozó a pályázati nyertes számára reklám célból rendelkezésre bocsátja az alábbiakban felsorolt termékeit az alábbiakban ismertetett épületen történő felhasználásra (továbbiakban épület) annak érdekében, hogy a reklámozó az elkészült épületet reklám célal felhasználhassa.
A pályázati nyertes épület és a nyeremény adatai

A pályázaton nyert termék felhasználási helye - létesítmény megnevezése:

A létesítmény címe:

A pályázaton elnyert termék felhasználásának célja: 
3. Pályázati kiíró jogai és kötelezettségei

3.1. A Reklámozó vállalja, hogy a Pályázati nyertest ellátja a 2 pontban leírt, saját gyártású termékekkel. Ennek ellentételezéseként a Pályázati nyertes 2. pontban rögzített épületét a Reklámozó referencia anyagként rekámtevékenységében időbeli és térbeli korlátozások nélkül, ma ismert és a jövőben ismertté váló medium felületein, de Pályázati nyertes személyiségi jogainak figyelembe vételével, külön díjazás nélkül felhasználhatja.

3.2. Pályázati kiíró és a Reklámozó tudomásul veszik, hogy az épület harmadik személynek történő bemutatása esetén kötelesek a látogatást előzetesen bejelenteni és annak időpontjáról Pályázati nyertest tájékoztatni, az időpontban megállapodni, különösen esetleges belső felületek bemutatása esetén. Pályázati kiíró és a Reklámozó mindenkor kötelesek a látogatások során észlelt hibákra Pályázati nyertes figyelmét felhívni és a meghibásodás okairól, illetve esetleges további következményeiről tájékoztatni.
4. Pályázati nyertes jogai és kötelezettségei

4.1. Pályázati nyertes vállalja, hogy jelen szerződésben rögzített feltételek szerint együttműködik Pályázati kiíróval és a Reklámozóval az átvett termékek népszerűsítésében, amelynek során Pályázati kiíró és az együttműködők az épület reklámcélú fotózását, filmezését, valamint ezek reklámhordozókon való szerepeltetését a további előzetes egyeztetés nélkül végezhetik az egyéb anyagi juttatás nélkül.

4.2. Pályázati nyertes vállalja, hogy az építkezés során az átvett anyagok gyártói által kiadott felhasználási utasításokat és eljárásokat mindenkor és maradéktalanul betartja és a kivitelezőkkel betartatja. Amennyiben az épületen levő anyagokat bárminemű károsodás érné, a Pályázati nyertes köteles a hibák kijavítása céljából haladéktalanul intézkedni és a károsodást maradéktalanul rendbe hozni. Pályázati nyertes köteles tájékoztatni a Pályázati kiírót, illetve a Reklámozót az épülethez használt anyagaival kapcsolatos összes változásról, illetve történésről, különös tekintettel és pontban foglalt feltételekre, ha a leírt tevékenységeket a változás gátolná vagy lehetetlenné tenné. Pályázati nyertes tudomásul veszi, hogy amennyiben a fentiekben leírt kötelezettségeit bizonyíthatóan és tartósan elmulasztja, köteles a Pályázati kiíró és a Reklámozó részére az általa biztosított kedvezményeket maradéktalanul megfizetni. Pályázati nyertes köteles az épületen szükségessé váló elvégzendő javítási, karbantartási illetve felújítási munkákhoz szükséges vásárlás során a Reklámozó termékeit előnyben részesíteni.

4.3. Pályázati nyertes tudomásul veszi, hogy Pályázati kiíró illetve az együttműködők számára az előzetes írásos bejelentése alapján, mindenkor zökkenőmentesen lehetővé tenni köteles a épülethez felhasznált anyagok vizsgálatát az épületen belül és kívűl a szerződéskötéstől számított 20 évig. 

4.4. A 2. pontban rögzített épület esetleges átruházása esetén a jogutódlás keretében a Pályázati nyertes köteles jelen szerződésben foglalt jogok és kötelezettségek gyakorlását átruházni és a későbbiekben is lehetővé tenni.
4.5. A pályázati nyertes köteles a pályázaton elnyert termékeket 2015. december 31-ig a reklámozó átal megjelölt helyen átvenni, a terméket 2016. december 31-ig beépíteni, a beépített állapotról legalább 3 db nyomdai felhasználásra alkalmas fotót küldeni az info@varepitopalyazat.hu címre (3-5 megpixel felvétel, kb. 1 MB méretű képek).

(szerzői megjegyzés: ilyen méretű képek általában normal digitális fényképezőgéppel elkszíthetőek).
Amennyiben a pályázó a beépítési kötelezettségének határidőige előre láthatólag nem tud eleget tenni, arról haladéktalanul köteles értesíteni a kiírót illetve a reklámozót, akik egyedileg bírálják el a helyzetet és határozzák meg a további lépéseket. (szerző megj: indokolt esetben kérhető határidő hosszabbítás, illetve további segítségként újabb Pályázaton való részvétel)
5. Szerződésszegés

A pályázati nyertes kötelezettséget vállal arra, hogy a megnyert terméket kizárólag a 2. pontban jelzett épületnél használja fel. Amennyiben ezt a kötelezettségét megszegi, ezzel súlyos szerződésszegést követ el, amely a kiírás szerint a megnyert termékek azonnali kifizetési kötelezettségét vonja maga után. Ebben az esetben a reklámozó aktuális listaáron 8 napos fizetési határidővel kiszámlázza a Pályázaton nyert termékek vételárát, amelyet a pályázati nyertes illetve működtetésért felelős szerv köteles megfizetni.
5. Titoktartási kötelezettség

Felek tudomásul veszik, hogy jelen szerződés időtartamára kölcsönös titoktartást vállalnak, vagyis a szerződéskötés során Felek tudomására jutott anyagokat és információkat valamint szerződéses feltételeket semmilyen formában nem hozhatják nyilvánosságra, harmadik személy számára nem tehetik hozzáférhetővé. Bármely Fél jogai sérülnének a titoktartási kötelezettség bizonyítható megszegése következtében, a sértett Fél kártérítési igény nyújthat be.

6. Általános rendelkezések

6.1. Felek rögzítik, hogy vitás kérdés esetén a kérdéses pontokat mindenkor tárgyalóasztal mellett, egyeztető tárgyalásokon próbálják rendezni. Az egyeztetés eredménytelensége esetén Felek a Pesti Központi Kerületi Bíróság illetékességét kötik ki.

6.2. Jelen szerződésben nem szabályozott esetekre a Ptk. illetve az ide vonatkozó hatályos magyar jogszabályok az érvényesek.

Felek a fenti szerződést miután elolvasták és megértették, akaratukkal mindenben megegyezőnek találták és maradéktalanul elfogadták.

Budaörs, 2015.

